ดูที่ดินแม่ธนาธร รอฟันผิด-รุกป่า
ถึงคิวตรวจสอบที่ดินของแม่ ธนาธร จึงรุ่งเรืองกิจ ผอ.ศูนย์ป่าไม้ราชบุรี ร่วมกับหัวหน้าชุดพยัคฆ์ไพรและตำรวจ ปทส. ตรวจแนวเขตที่ดิน 77 แปลง เนื้อที่กว่า 3000 ไร่ พร้อมเผยที่ดินทั้งหมดอยู่ในเขตป่าสงวนแห่งชาติ แต่มีเอกสารสิทธิทั้ง น.ส.2 น.ส.3 น.ส.3 ก และโฉนด ออกก่อนประกาศเขตป่าสงวน ส่งหลักฐานให้สำนักงานที่ดินราชบุรี ตรวจสอบว่าเอกสารออกโดยชอบหรือไม่ หากออกโดยไม่ชอบต้องเพิกถอนและดำเนินคดี ส่วนการตรวจสอบที่ดินของ ทวี ไกรคุปต์ พบมีทั้งบุกรุกป่าสงวนแห่งชาติ ที่ดินในเขต ส.ป.ก.หัวหน้าชุดพยัคฆ์ไพรร่วมกับเจ้าหน้าที่ป่าไม้ และตำรวจ ปทส. ตรวจที่ดินแม่อดีตหัวหน้าพรรคอนาคตใหม่อีกรอบเตรียมดำเนินคดี โดยเมื่อเวลา 11.00 น. วันที่ 5 มิ.ย. พ.ต.อ.ศราณุ โสมทัต ผกก. 5 กองบังคับการปราบปรามการกระทำความผิดเกี่ยวกับทรัพยากรธรรมชาติและสิ่งแวดล้อม (บก.ปทส.) นายพัฒนะ ศิริมัย ผอ.ศูนย์ป่าไม้ราชบุรี นายชีวภาพ ชีวธรรม ผอ.สำนักป้องกันและควบคุมไฟป่า กรมป่าไม้ หัวหน้าชุดพยัคฆ์ไพร ฝ่ายปกครองและผู้ใหญ่บ้าน เข้าตรวจสอบที่ดินของนางสมพร จึงรุ่งเรืองกิจ แม่นายธนาธร จึงรุ่งเรืองกิจ อดีตหัวหน้าพรรคอนาคตใหม่ จำนวน 77 แปลง เนื้อที่กว่า 3000 ไร่ ตั้งอยู่ในพื้นที่หมู่ 2 หมู่ 7 และหมู่ 14 ต.รางบัว อ.จอมบึง จ.ราชบุรี โดยมี น.ส.อรสา เศรษฐปราโมทย์ ได้รับมอบอำนาจจากนางสมพรนำชี้แนวเขตที่ดินนายชีวภาพ ชีวธรรม หัวหน้าชุดพยัคฆ์ไพร เปิดเผยว่า การตรวจสอบที่ดินของนางสมพร จึงรุ่งเรืองกิจ มีการร้องเรียนจาก น.ส.ปารีณา ไกรคุปต์ ส.ส.ราชบุรี ว่า ทำไมไม่มีดำเนินการตามกฎหมาย ซึ่งที่ดินทั้งหมดมีเอกสารสิทธิทั้ง น.ส.2 น.ส.3 น.ส.3ก และโฉนด ต้องใช้เวลาในการตรวจสอบ เราก็ทำได้เกินครึ่งแล้วรู้ว่าอยู่ในเขตป่าสงวนแห่งชาติ แต่เอกสารสิทธิออกมาก่อนประกาศเขตป่าสงวน ต้องส่งเรื่องให้เจ้าพนักงานที่ดินตรวจสอบว่าเอกสารสิทธิออกโดยชอบหรือไม่ หากออกโดยไม่ชอบก็จะส่งให้กรมที่ดินเพิกถอนกลับมาเป็นที่ดินของรัฐ พอเห็นลางๆน่าจะออกโดยไม่ชอบด้วยกฎหมาย รอเพียงผลการตรวจสอบจากกรมที่ดินยืนยันนายพัฒนะ ศิริมัย ผอ.ศูนย์ป่าไม้ราชบุรี กล่าวว่าจากการตรวจสอบที่ดินในครอบครองของนางสมพร ตามเอกสารสิทธิ์ทั้ง 77 ฉบับ เนื้อที่ 3098-1-27.3 ไร่ ประกอบด้วย โฉนดที่ดิน จำนวน 1 ฉบับ เนื้อที่ 43-0-64.3 ไร่ น.ส.3 ก จำนวน 55 ฉบับ เนื้อที่ 2010-2-00 ไร่ น.ส.3 จำนวน 14 ฉบับ เนื้อที่ 694-2-63 ไร่ และ น.ส.2 จำนวน 7 ฉบับ เนื้อที่ 350-0-00 ไร่ อยู่ในเขตป่าไม้ถาวร แปลงหมายเลข 85 (พ.ศ. 2512) อยู่ในเขตป่าสงวนแห่งชาติ ป่าฝั่งซ้ายแม่น้ำภาชี (พ.ศ. 2527) และอยู่ในเขตปฏิรูปที่ดินเพื่อเกษตรกรรม (พ.ศ. 2554) หลักฐานปรากฏตามบันทึกการตรวจสอบฉบับลงวันที่ 25 ก.พ.63 กรมป่าไม้ ศูนย์ป่าไม้ราชบุรีส่งสำเนาหลักฐานที่ดินทั้ง 77 ฉบับให้สำนักงานที่ดินจังหวัดราชบุรีตรวจสอบว่าออกโดยชอบด้วยกฎหมายหรือไม่ผอ.ศูนย์ป่าไม้ราชบุรีกล่าวถึงผลการลงพื้นที่ตรวจสอบที่ดินของนายทวี ไกรคุปต์ เมื่อวันที่ 4 มิ.ย. พบว่า 1.พื้นที่ถูกบุกรุกนอกเขต ส.ป.ก. 5 แปลง ได้กล่าวโทษต่อพนักงานสอบสวนไว้แล้ว 2.พื้นที่ถูกบุกรุกในเขต ส.ป.ก. แปลงที่ 6 เนื้อที่ 560-3-04 ไร่ เป็นพื้นที่ป่าสงวนแห่งชาติ ป่าฝั่งซ้ายแม่น้ำภาชี จำนวน 405-2-22 ไร่ และพื้นที่ป่าตาม พ.ร.บ.ป่าไม้ พ.ศ.2484 จำนวน 155-0-82 ไร่ ใช้ทำคอกวัว และพบวัว 1 ฝูง บ่อบาดาล 3 บ่อ และบ่อเลี้ยงจระเข้ 1 บ่อ 3.พื้นที่ใน ส.ป.ก. แปลงที่ 7 เนื้อที่ 86-2-79 ไร่ เป็นพื้นที่ป่าตาม พ.ร.บ.ป่าไม้ ใช้เป็นทุ่งหญ้าเลี้ยงสัตว์ และตรวจพบบ่อบาดาล 1 บ่อ เจ้าหน้าที่มีความเห็นร่วมกันว่าพื้นที่แปลงที่ 6 และแปลงที่ 7 หากทาง ส.ป.ก.ยังไม่มีการอนุญาตให้บุคคลใดเข้าทำประโยชน์ตามกฎหมาย จะกล่าวโทษต่อพนักงานสอบสวนเพื่อหาผู้กระทำผิดมาดำเนินคดี
ถึงคิวตรวจสอบที่ดินของแม่ ธนาธร จึงรุ่งเรืองกิจ ผอ.ศูนย์ป่าไม้ราชบุรี ร่วมกับหัวหน้าชุดพยัคฆ์ไพรและตำรวจ ปทส. ตรวจแนวเขตที่ดิน 77 แปลง เนื้อที่กว่า 3000 ไร่ พร้อมเผยที่ดินทั้งหมด
ข่าวหน้า1,ที่ดินแม่ธนาธร,ที่ดินนางสมพร,แม่ธนาธรรุกป่า,ตรวจสอบที่ดินแม่ธนาธร,ที่ดินราชบุรี,ข่าววันนี้,ข่าวทั่วไป